

**Индустриялық даму және өнеркәсіптік қауіпсіздік саласындағы азаматтық қызметшілер лауазымдарының тізілімін бекіту туралы**

Қазақстан Республикасы Инвестициялар және даму министрінің м.а. 2015 жылғы 26 қарашадағы № 1111 бұйрығы. Қазақстан Республикасының Әділет министрлігінде 2015 жылы 26 желтоқсанда № 12549 болып тіркелді

      РҚАО-ның ескертпесі!  
      Бұйрық 01.01.2016 ж. бастап қолданысқа енгізіледі.

      2015 жылғы 23 қарашадағы Қазақстан Республикасы Еңбек кодексінің 139-бабы 5-тармағына сәйкес **БҰЙЫРАМЫН**:  
      1. Қоса беріліп отырған Индустриялық даму және өнеркәсіптік қауіпсіздік саласындағы азаматтық қызметшілер лауазымдарының тізілімі бекітілсін.  
      2. Қазақстан Республикасы Инвестициялар және даму министрлігінің Индустриялық даму және өнеркәсіптік қауіпсіздік комитеті (А.Қ. Ержанов):  
      1) осы бұйрықтың Қазақстан Республикасы Әділет министрлігінде мемлекеттік тіркелуін;  
      2) осы бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он күн ішінде мерзімді баспа басылымдарында және «Әділет» ақпараттық-құқықтық жүйесінде, сондай-ақ Қазақстан Республикасы нормативтік құқықтық актілерінің эталондық бақылау банкіне енгізу үшін Республикалық құқықтық ақпарат орталығына оның көшірмелерін баспа және электронды түрде ресми жариялауға жіберуді;  
      3) осы бұйрықты Қазақстан Республикасы Инвестициялар және даму министрлігінің интернет-ресурсында және мемлекеттік органдардың интранет-порталында орналастыруды;  
      4) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Инвестициялар және даму министрлігінің Заң департаментіне осы бұйрықтың 2-тармағының 1), 2) және 3) тармақшаларында көзделген іс-шаралардың орындалуы туралы мәліметтердің ұсынылуын қамтамасыз етсін.  
      3. Осы бұйрықтың орындалуын бақылау Қазақстан Республикасы Инвестициялар және даму министрлігінің жауапты хатшысы З.С. Сағыновқа жүктелсін.  
      4. Осы бұйрық 2016 жылғы 1 қаңтардан бастап қолданысқа енгізіледі және ресми жариялауға жатады.

*Қазақстан Республикасының*  
      *Инвестициялар және даму*  
      *министрінің міндетін атқарушы*              *А. Рау*

      «КЕЛІСІЛДІ»:  
      Қазақстан Республикасының  
      Денсаулық сақтау және  
      әлеуметтік даму министрі  
      \_\_\_\_\_\_\_\_\_\_\_ Т. Дүйсенова  
      2015 жылғы 30 қараша

Қазақстан Республикасы            
Инвестициялар және даму            
министрінің міндетін атқарушының       
2015 жылғы 26 қарашадағы           
№ 1111 бұйрығымен               
бекітілген

**Индустриялық даму және өнеркәсіптік қауіпсіздік**  
    **саласындағы азаматтық қызметшілер лауазымдарының тізілімі**

|  |  |  |
| --- | --- | --- |
| **Тобы** | **Сатысы** | **Лауазымдар атауы** |
| **А блогы - басқарушы персонал** |
| А1 | 1 | Республикалық маңызы бар ММ\*директоры |
| 1-1 | Республикалық маңызы бар ММ\*директорының орынбасары |
| А2 | 1 | Республикалық маңызы бар ММ\*бас бухгалтері |
| 1-1 | Республикалық маңызы бар ММ\*бас бухгалтерінің орынбасары |
| А3 | 1 | Республикалық маңызы бар ММ\*бөлім бастығы |
| 1-1 | Республикалық маңызы бар ММ\* бөлім бастығының орынбасары |
| А3 | 2 | Республикалық маңызы бар ММ\*топ басшысы |
| 3 | Республикалық маңызы бар ММ\* жетекші инженер |
| **В блогы - негізгі персонал** |
| В2 | 1 | Біліктілігі жоғары деңгейдегі жоғары санатты инженер |
| 2 | Біліктілігі жоғары деңгейдегі бірінші санатты инженер |
| 3 | Біліктілігі жоғары деңгейдегі екінші санатты инженер |
| 4 | Біліктілігі жоғары деңгейдегі санаты жоқ инженер |
| В3 | 1 | Бiлiктiлiгi орташа деңгейдегі жоғары санатты техник |
| 2 | Бiлiктiлiгi орташа деңгейдегі бірінші санатты техник |
| 3 | Бiлiктiлiгi орташа деңгейдегі екінші санатты техник |
| 4 | Бiлiктiлiгi орташа деңгейдегі санаты жоқ техник |
| **В блогы – денсаулық сақтау** |
| В3 | 1 | Біліктілігі жоғары деңгейдегі жоғары санатты  медициналық медбике (мейіргер) |
| 2 | Біліктілігі жоғары деңгейдегі бірінші санатты медициналық медбике (мейіргер) |
| 3 | Біліктілігі жоғары деңгейдегі екінші санатты медициналық медбике (мейіргер) |
| 4 | Біліктілігі жоғары деңгейдегі санаты жоқ медициналық медбике (мейіргер) |
| В4 | 1 | Бiлiктiлiгi орташа деңгейдегі жоғары санатты медициналық медбике (мейіргер) |
| 2 | Бiлiктiлiгi орташа деңгейдегі бірінші санатты медициналық медбике (мейіргер) |
| 3 | Бiлiктiлiгi орташа деңгейдегі екінші санатты медициналық медбике (мейіргер) |
| 4 | Бiлiктiлiгi орташа деңгейдегі санаты жоқ медициналық медбике (мейіргер) |
| **С блогы - әкімшілік персонал** |
| С1 |  | Жылу, су, газ құбыры және кәріз жүйелерін күтіп-ұстау учаскесінің басшысы; көлік цехының басшысы; әкімшілік-шаруашылық бөлімінің басшысы; ғимараттар мен үй- жайларды жөндеу құрылыс жұмыстарын өндіруші учаскесінің басшысы; жөндеу - механикалық учаскесінің басшысы; байланыс, күзет сигнализациясы және химиялық өрт сөндіру учаскесінің басшысы; өрт қызметі командасының басшысы |
| С2 |  | Бiлiктiлiгi жоғары деңгейдегі кадр жөніндегі инспектор |
| Бiлiктiлiгi жоғары деңгейдегі аудитор |
| Бiлiктiлiгi жоғары деңгейдегі экономист |
| Бiлiктiлiгi жоғары деңгейдегі мемлекеттік сатып алу бөлімінің менеджері |
| Бiлiктiлiгi жоғары деңгейдегі бухгалтер |
| Бiлiктiлiгi жоғары деңгейдегі механик |
| Бiлiктiлiгi жоғары деңгейдегі байланыс, жабдықтау, ғимараттар мен құрылымдарды түгендеу, ақпаратты қорғау жөніндегі, қауіпсіздік және еңбекті қорғау жөніндегі инженер |
| Бiлiктiлiгi жоғары деңгейдегі аудармашы |
| Бiлiктiлiгi жоғары деңгейдегі заңгер |
| С3 |  | Орталық қойманың меңгерушісі |
| Ауысым бастығы |
| Бiлiктiлiгi орташа деңгейдегі материалдық құндылықтарды сақтау жөніндегі қойма менеджері |
| Бiлiктiлiгi орташа деңгейдегі байланыс технигі |
| Бiлiктiлiгi орташа деңгейдегі кадр жөніндегі инспектор |
| Бiлiктiлiгi орташа деңгейдегі экономист |
| Бiлiктiлiгi орташа деңгейдегі мемлекеттік сатып алу менеджері |
| Бiлiктiлiгi орташа деңгейдегі бухгалтер |
| Бiлiктiлiгi орташа деңгейдегі механик |
| Бiлiктiлiгi орташа деңгейдегі аудармашы |
| Шаруашылық меңгерушісі |
| Бiлiктiлiгi орташа деңгейдегі заң кеңесшісі |
| **D блогы - қосалқы персонал** |
| D |  | Оператор, іс жүргізуші, мұрағатшы, хатшы, күзетші |

      Ескертпе:  
      \* - ММ – мемлекеттік мекеме

Индустриялық даму және              
өнеркәсіптік қауіпсіздік             
саласындағы азаматтық              
қызметшілер лауазымдарының            
тізіліміне қосымша

**Басқару жауапкершілігінің дәрежесіне байланысты республикалық,**  
**облыстық, аудандық маңызы бар ұйымдарда индустриялық даму**  
**және өнеркәсіптік қауіпсіздік саласының мемлекеттік**  
**мекемелерінің таралуы**

      Қазақстан Республикасы Инвестициялар және даму министрлігі Индустриялық даму және өнеркәсіптік қауіпсіздік комитеті «Микрография ғылыми-зерттеу институты» республикалық мемлекеттік мекемесі республикалық маңызы бар мекемелерге жатады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК